Мурфатларският скален манастир се намира край гр. край Мурфатлар, окръг Кюстенджа, Румъния, на 10 километра западно от Кюстенджа. Съществува от средата на IX до края на X век. Това е епохата на княз Борис I, цар Симеон Велики и цар Петър. Постепенно запустява след пораженията, станали, когато опустошилият България киевски княз Светослав I нахлува оттук с войската си през 968 г.